Bolesť zubov tehotné ženy sprevádza bežne. Z praxe vieme, že samotné tehotenstvo nespôsobuje problémy so zubami, avšak hormonálne zmeny, zmeny v stravovaní a biorytme ženy sú podnetom k oslabeniu imunity a teda bolesti zubov. K zvýšeniu imunity prispejeme zvýšeným prísunom  vitamínov, hlavne vitamínu C, v kombinácii s kalciom.
Pri častom zvracaní doporučujeme ústnu dutinu vypláchnuť vodou a zuby si zubnou kefkou umývať až po 30 minútach. Kyselina z tráviaceho traktu oslabuje sklovinu a časté čistenie kefkou ju môže poškodiť. Na zníženie akútnej bolesti zubov v tehotenstve doporučujeme bežne dostupné analgetiká.